als_Latn dik_Latn sag_Latn
aSport- Lajmi i lamtumirës së Stiven Xherard nga Liverpuli ka tronditur botën e futbollit. Mesfushori anglez në fakt përfaqëson për shumë njerëz simbolin e lojtarit që mund të mbyllte karrierën e tij me atë që ka qënë gjithmonë skuadra e tij.
Xherard ndërkohë ka lajmëruar se nga sezoni ardhshëm do të luajë në Amerikë, lëvizje që gjithsesi nuk i heq aspak pikë besnikërisë që ai ka treguar në vite duke refuzuar oferta të rëndësishme. Nëse në vitin 2005 u fol për një transferim te Chelsea, një vit më parë e kishte provuar edhe Real Madrid. Ai që e ka zbuluar është Zinedine Zidane: “Në verën e vitit 2004 kam folur me Florentino Perez dhe i thashë se do doja në krahun tim në mesfushë Stiven Xherard. Di që Real Madrid ka kryer disa tentativa për të por ai u shpreh se nuk do të largohej kurrë nga Liverpuli. Nuk i ndodh shumë njerzve ti thonë jo Real Madridit, besoj se kjo tregon shumë për besnikërinë e Xherard ndaj skuadrës së tij”.
Zidane ka qënë gjithmonë një admirues i madh i Xherard: “Mendoj se në të shkuarën, në momentin e maksimumit të tij, ka qënë lojtari më i mirë në botë. Jam i bindur se për të vitet e suksesit nuk kanë përfunduar dhe do të arrijë kënaqësi të mëdha në MLS”.
You must be logged in to post a comment Login
als_Latn als_Latn als_Latn eng_Latn